জন্মেছে, দেশনাগুলো সবগুলোই অতি মূল্যবান মূল্যবান হিতোপোদেশ এবং আমাদের জন্য অত্যন্ত উপকারী। তাঁর দেশনার সারমর্ম করলে এই হয়,আমরা সবাই যেন সৎপথে চলি,আমরা সবাই যেন সাধু হই,আমাদের আচার আচরন যেন সুন্দর মার্জিত এবং মানবিকতাপূর্ন হয়। আমাদের মধ্যে একতা,সৌহাদ্যপূর্ণ মনোভাব যেন সর্বদা জাগ্রত থাকে,একে অপরের দুঃখে দুখী আর সুখে সুখী এ মানসিকতা ধারন করেই চলতে উপদেশ দিতেন । সেদিনও আমাদের মধ্যে ভ্রাতৃঘাতী কলহ আর রক্তঝরা দেখে খুব খুব দুঃখ করেছেন । তিনি সেদিন বলেছেন;তোমাদের শত্রু অন্য কেউ নয়,তোমরাই তোমাদের নিজেদের শত্রু,তোমরাই নিজেদেরই অপরজন । তোমাদের কোন জ্ঞান নেই,তোমরা সবাই নির্বোধ,ইতর প্রানীর মতো । তোমাদের মধ্যে বিভ্রান্তি বেশী ,কথার গুরুত্ব না বুঝে,সেগুলো পরীক্ষা নীরিক্ষা না করে শোনা কথায় তোমরা অনেক কিছু বিশ্বাস করো । ওমুক বলেছে আর তোমরা ঠিক ঠিক বলে সায় দাও । বনভান্তে বলেছে আর তোমরা বলো সঠিক । আসলে সেটিতো বুদ্ধ ধর্ম্ম নয় । তোমাদের জ্ঞানচক্ষু দ্বারা দেখে শুনে যা সত্য দেখবে,সত্য বুঝবে তাইতো অনুসরন ,অনুকরন করবে,আর সেটিই তো প্রকৃত ধর্ম । বৌদ্ধ ধর্মে কোন যাদুকরী নেই,কোন ভেলকীবাজী নেই । বৌদ্ধ ধর্মে আছে জ্ঞানের বাস্তব সত্য,পরীক্ষিত সত্য,কর্মের সত্য ,শীল,সমাধি আর প্রজ্ঞার সত্য ,আছে নির্বান সত্য । আরো অনেক অনেক কথা বলেছেন যে কথাগুলোর গুরুত্ব অনুধাবন করা আমাদের সবার অত্যন্ত জরুরী তবে,সে সব কথাগুলো আজ এখানে নাই বা লেখা হলো । আমাদের তিনি বলতেন আমার জন্য তোমাদের কোন ভাবনা চিন্তা করার দরকার নেই,আমাকে তোমরা সোয়েঙ দিওনা,থাকার জায়গা করে দেয়ার দরকার নেই । তোমরা কেবল তোমাদেরকেই ঠিক করো । আমার সামনে সাধু,ধার্মিক বনে যাবার দরকার নেই । তোমাদের মন মন্দিরই আসল মন্দির,তোমাদের গুরুজন ,মাতা-পিতা,শশুর শাশুরীরাই তোমাদের পরম পূজ্য । তাদের অবহেলা করে আমাকে শ্রদ্ধা করে কোন লাভ নেই । লোক দেখানো ধর্মের কোন মূল্য নেই । এখনো তোমরা রয়েছো নির্বান সমুদ্র হতে লক্ষ লক্ষ মাইল দূরে । আমার জীবনে ঘুমকে জয় করতে গিয়ে গীস্মের প্রখর রৌদ্রতাপে j¤^v j¤^v কাঁঠাযুক্ত ছনখোলাতে দাঁড়িয়ে থাকতাম,আর বলতাম আয় ঘুম আয়,সুখে ঘুম যাও । পৌষ মাঘ মাসের প্রচন্ড শীতের রাতে বুক-গলা পর্যন্ত পানিতে